**KÚPNA ZMLUVA O PREVODE VLASTNÍCKEHO PRÁVA K NEHNUTEĽNOSTI**

uzatvorená podľa § 588 a nasl. Občianskeho zákonníka v znení neskorších predpisov

č. KP 1/2021(ďalej aj ako **„Zmluva“**)

**Účastníci Zmluvy:**

**Predávajúci**

 Názov: **Obec Igram**

 IČO: 00 800 252 (na LV uvedené nesprávne IČO: 800252)

 Adresa: Igram č. 217, 900 84 Igram, SR

 V zast.: Peter Holek, starosta obce

 (ďalej aj ako „***predávajúci*“)**

a

**Kupujúci**

Meno a priezvisko: **Gabriela Toráčová**

Rodné priezvisko: Toráčová

 Dátum narodenia: 24.11.1960

 Rodné číslo: 606124/6092

 Trvalý pobyt: Igram č. 125, 900 84 Igram, SR

Štátna príslušnosť:   Slovenská republika

 (ďalej aj ako „***kupujúci*“**)

 (kupujúci a predávajúci spolu ďalej aj ako „***Zmluvné strany***“)

**Článok I.**

**Úvodné ustanovenia**

1. Predávajúci je výlučným vlastníkom nasledovných nehnuteľností zapísaných na liste vlastníctva č. 955, vedených Okresným úradom Senec, katastrálny odbor pre okres: Senec, obec: Igram a katastrálne územie: Igram, a to:
2. pozemku parcely registra „C“ , parc. číslo: 164/2, o výmere: 90 m², druh pozemku: zastavaná plocha a nádvorie;
3. pozemku parcely registra „C“ , parc. číslo: 164/3, o výmere: 402 m², druh pozemku: zastavaná plocha a nádvorie.
4. Na základe geometrického plánu č. 27/2021 vyhotoveného dňa 07.06.2021, vyhotoviteľ: Ing. Roman Nemeček – GEO99, IČO: 35 266 643, miesto podnikania: Štefánikova 56A, 903 01 Senec, autorizačne overeným dňa 07.06.2021 Ing. Richardom Bariakom a úradne overeným dňa 24.06.2021, pod číslom 1092/2021 Okresným úradom Senec, katastrálnym odborom (ďalej aj ako **„geometrický plán“**), bol z pozemku parc. reg. “C“, parc. č. 164/3, druh pozemku: zastavaná plocha a nádvorie tak ako je špecifikovaný v bode 1 písm. b) tohto článku Zmluvy odčlenený:
5. **novovzniknutý pozemok parc. reg. „C“, parc. č. 164/3,** druh pozemku: zastavaná plocha a nádvorie, o výmere: 353 m²,
6. **novovzniknutý pozemok parc. reg. „C“, parc. č. 164/5,** druh pozemku: zastavaná plocha a nádvorie, o výmere 49 m².

**Článok II.**

**Predmet prevodu**

1. Predmetom prevodu podľa tejto Zmluvy je odplatný prevod vlastníckeho práva k nasledovným nehnuteľnostiam, a to k:
* **novovzniknutému pozemku parc. reg. „C“, parc. č.: 164/3, druh pozemku: zastavaná plocha a nádvorie, o výmere: 353 m²,** bližšie špecifikovaný v článku I. bod 2. písm. a) tejto Zmluvy.
* **pozemku parcely registra „C“ , parc. číslo: 164/2, o výmere: 90 m²**, druh pozemku: zastavaná plocha a nádvorie, bližšie špecifikovaný v článku I. bod 1 písm. a) tejto Zmluvy.

(ďalej spolu v texte aj ako „***predmet prevodu*“**)

1. Predávajúci svojim podpisom na tejto Zmluve vyhlasuje, že je výlučným vlastníkom predmetu prevodu a je oprávnený s predmetom prevodu v plnom rozsahu a bez obmedzení disponovať.
2. Predávajúci touto Zmluvou predáva zo svojho výlučného vlastníctva (vo veľkosti podielu 1/1 k pomere k celku) predmet prevodu a kupujúci nadobúda (kupuje) predmet prevodu do svojho výlučného vlastníctva (vo veľkosti podielu na predmete prevodu 1/1 k celku) za vzájomne dojednaných podmienok a za kúpnu cenu dojednanú v súlade s článkom III. tejto Zmluvy.

## Článok III.

### Kúpna cena za predmet prevodu a platobné podmienky

1. Predávajúci a kupujúci sa dohodli na kúpnej cene za predmet prevodu v sume vo výške **6.645,00,- EUR** (slovom: ***šesťtisícšesťstoštyridsaťpäť eur*** )(ďalej aj len ako **„*kúpna cena*“**), čo predstavuje sumu vo výške 15 EUR/m2 prevádzaného predmetu prevodu.
2. Zmluvné strany sa dohodli, že kupujúci uhradí predávajúcemu kúpnu cenu v sume vo výške 6.645,00,- EUR bezhotovostným prevodom na účet predávajúceho č. účtu: IBAN:80 0200 0000 0000 2182 0112, vedený vo VUB a.s., a to v lehote najneskôr do 7 dní od podpisu tejto Zmluvy oboma Zmluvnými stranami.
3. V prípade, ak niektorá zo Zmluvných strán uskutoční, alebo opomenie akýkoľvek právny úkon alebo poprie akúkoľvek skutočnosť, ktoré by mali za následok nepovolenie vkladu vlastníckeho práva k predmetu prevodu do vlastníctva kupujúceho podľa článku II. tejto Zmluvy príslušným katastrom, a/alebo ak najneskôr do dvoch (2) pracovných dní po uplynutí lehoty na úhradu kúpnej ceny v súlade s bodom 2 tohto článku nebude pripísaná príslušná časť kúpnej ceny, má druhá Zmluvná strana právo od tejto Zmluvy odstúpiť a Zmluvné strany sú povinné vrátiť si navzájom poskytnuté plnenia, ak sa Zmluvné strany nedohodnú inak.

**Článok IV.**

##### Povinnosti predávajúcich a vyhlásenia Zmluvných strán

1. Predávajúci oboznámil kupujúceho so stavom predmetu prevodu a zároveň predávajúci vyhlasuje, že mu nie sú známe také vady predmetu prevodu, na ktoré by mal kupujúceho osobitne upozorniť a kupujúci vyhlasuje, že mu je tento stav známy, keďže si predmet prevodu podľa tejto Zmluvy osobne obhliadol.
2. Kupujúci vyhlasuje, že mu je známy stav predmetu prevodu ako aj skutočnosť, že na pozemku s par. č. 164/2, druh pozemku: zastavaná plocha a nádvorie o výmere: 90 m2 je postavená stavba so súpisným č. 779, druh stavby: rodinný dom zapísaná na LV č. 94, vedeným Okresným úradom Senec, katastrálnym odborom pre k.ú.: Igram, obec: Igram, okres: Senec, nakoľko ako vlastník stavby so súpisným č. 779 je evidovaný kupujúci. Kupujúci má záujem touto Zmluvou zosúladiť vlastníctvo pozemku s parc. č. 164/2 a stavby so súp. č. 779, ktorá je postavená na tomto pozemku.
3. Predávajúci vyhlasuje, že na predmete prevodu neviaznu žiadne ťarchy, či iné bremená.
4. Predávajúci čestne vyhlasuje, že k predmetu prevodu nebude mať žiadne právo, ktoré by obmedzovalo výkon vlastníckeho práva kupujúceho, resp. ktoré by malo za následok nepovolenie vkladu vlastníckeho práva v prospech kupujúceho katastrálnym odborom príslušného okresného úradu, iné fyzické alebo právnické osoby.
5. Predávajúci vyhlasuje, že neuzavrel a neuzavrie žiadne písomné alebo ústne dohody, ktoré by mohli obmedziť alebo ovplyvniť výkon budúceho vlastníckeho práva kupujúceho k predmetu prevodu, budúcu držbu a užívanie tohto predmetu prevodu alebo prevod vlastníckeho práva k tomuto predmetu prevodu z predávajúceho na kupujúceho, neposkytol a neposkytne na zmluvnom základe alebo mlčky užívacie práva žiadnej tretej osobe, neuzatvoril a neuzatvorí kúpnu zmluvu, resp. zmluvu o prevode vlastníckeho práva so žiadnou treťou osobou a že neudelil a ani neudelí plnomocenstvo, príkaz ani mandát žiadnej tretej osobe, aby takúto zmluvu, alebo iné písomné dojednanie a návrh na vklad vlastníckeho práva do katastra nehnuteľností s treťou osobou podpísala za predávajúceho.
6. Predávajúci vyhlasuje, že je oprávnený s predmetom prevodu nakladať. Zmluvné strany zároveň vyhlasujú, že zmluvný prejav vôle je slobodný a vážny, určitý a zrozumiteľný, zmluvná voľnosť nie je ničím obmedzená a právny úkon je urobený v predpísanej forme.
7. Kupujúci ako aj predávajúci sa zaväzujú k vzájomnej súčinnosti potrebnej k riadnemu a včasnému uzatvoreniu tejto Zmluvy a k plneniu záväzkov z toho vyplývajúcich.
8. Všetky prípadné dlhy a akékoľvek záväzky vzniknuté pred podpisom tejto Zmluvy voči tretím osobám, ktoré nie sú známe pri uzatvorení tejto Zmluvy, je predávajúci povinný uhradiť a splniť a tieto dlhy a záväzky neprechádzajú na kupujúceho.

**Článok V.**

**Osobitné ustanovenia**

1. Obec Igram (predávajúci) zverejnila dňa 09.06.2021 zámer predaja predmetu prevodu, a to oznámením zo dňa 08.06.2021.
2. Prevod majetku (predmetu prevodu) Obce Igram (predávajúceho) vo vzťahu ku kupujúcemu bol schválený uznesením č. 2/2021 zo zasadnutia Obecného zastupiteľstva Obce Igram (predávajúceho) konaného dňa 22.04.2021, ktorým Obecné zastupiteľstvo schválilo predaj predmetu prevodu špecifikovaný v článku II. bod 1 tejto Zmluvy a kúpnu cenu uvedenú v článku III. bod 1 tejto Zmluvy.

**Článok VI.**

**Nadobudnutie vlastníckeho práva kupujúcim**

1. Vlastnícke právo k predmetu prevodu spolu so všetkými právami a povinnosťami nadobudne kupujúci do svojho výlučného vlastníctva povolením vkladu vlastníckeho práva kupujúceho do katastra nehnuteľností Okresným úradom Senec, katastrálny odbor.
2. V prípade prerušenia alebo zastavenia konania o povolenie vkladu vlastníckeho práva kupujúceho podľa tejto zmluvy do katastra nehnuteľností sa zmluvné strany zaväzujú vo vzájomnej súčinnosti vykonať všetky úkony potrebné k odstráneniu dôvodov, ktoré môžu viesť k prerušeniu alebo zastaveniu predmetného konania.
3. Zmluvné strany sa dohodli, že správny poplatok za vkladové konanie uhradí kupujúci.
4. Návrh na vklad do katastra nehnuteľností je oprávnená podať ktorákoľvek zmluvná strana.

**Článok VII.**

**Záverečné ustanovenia**

1. Pokiaľ v tejto Zmluve nie je ustanovené inak, riadia sa právne vzťahy z nej vyplývajúce príslušnými ustanoveniami Občianskeho zákonníka.
2. Zmluvné strany berú na vedomie, že ostatné práva a povinnosti Zmluvných strán neupravené v tejto Zmluve sa riadia všeobecne záväznými právnymi predpismi Slovenskej republiky.
3. Táto Zmluva je platná už jej obojstranným podpísaním a účinná dňom nasledujúcim po dni jej zverejnenia v zmysle § 47a ods. 1 Občianskeho zákonníka v súlade § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
4. Táto Zmluva ja vyhotovená v štyroch (4) rovnopisoch, po jednom pre každú Zmluvnú stranu a dva rovnopisy určené pre príslušný okresný úrad, katastrálny odbor.
5. Akékoľvek písomnosti, ktoré sa týkajú tejto Zmluvy, si Zmluvné strany posielajú doporučenou poštou na adresu uvedenú v úvodnej časti tejto Zmluvy. V prípade neprevzatia zásielky adresátom sa považuje za doručenú tretím dňom po vrátení zásielky odosielateľovi, aj keď sa adresát o nej nedozvie.

 V Igrame dňa 20.07. 2021 V Igrame dňa 20.07. 2021

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obec Igram Gabriela Toráčová, rod. Toráčová**

Peter Holek, starosta obce